ET Euroopa Liidu Teataja C 101/32

Liikmesriikide edastatud kokkuvõtlik teave riigiabi kohta, mis on antud kooskõlas komisjoni määrusega (EÜ) nr 1857/2006, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmisega tegelevatele väikestele ja keskmise suurusega ettevõtetele ning millega muudetakse määrust (EÜ) nr 70/2001

(2008/C 101/11)

Abi number: XA 245/07

Liikmesriik: Sloveenia Vabariik

Piirkond: Območje občine Polzela

Abikava nimetus või üksikabi saava ettevõtja nimi: Pomoči za ohranjanje in razvoj kmetijstva in podeželja v občini Polzela za programsko obdobje 2007–2013

Õiguslik alus: Pravilnik o dodeljevanju pomoči za ohranjanje in razvoj kmetijstva ter podeželja v občini Polzela za programsko obdobje 2007–2013

Abikavaga ettenähtud aastased kulud või ettevõtjale antava üksikabi üldsumma:

2007: 23 994 EUR

2008: 24 700 EUR

2009: 25 400 EUR

2010: 26 150 EUR

2011: 26 950 EUR

2012: 27 750 EUR

2013: 28 600 EUR

Abi suurim osatähtsus:

1. Põllumajandusettevõtetesse esmatootmiseks tehtavad investeeringud:

— kuni 50 % abikõlblikest kuludest vähem soodsates piirkondades;

— kuni 40 % abikõlblikest kuludest muudes piirkondades;

— kuni 60 % abikõlblikest kuludest vähemsoodsates piirkondades ja kuni 50 % abikõlblikest kuludest muudes piirkondades, kui investeerijaks on noor põllumajandustootja viie aasta jooksul alates tegevuse alustamisest.

Abi antakse seoses investeeringutega põllumajandusettevõtete funktsiooni taastamissse, põllumajandustootmises kasutatavate seadmete ostmisse, püsikultuuridesse, põllumaa kvaliteedi parandamisse ja karjamaa hooldamisse.

2. Traditsiooniliste maastike ja ehitiste säilitamine:

— tootmisega mitteseotud objektide puhul kuni 100 % tegelikest kuludest;

— kuni 60 % tegelikest kuludest või vähem soodsates piirkondades kuni 75 % tegelikest kuludest investeerimiseks põllumajandusettevõtte territooriumil asuvatesse tootmisrajatistesse, kui investeeringutega ei kaasne põllumajandusettevõtte tootmismahu suurenemist;

— lisaabi võib anda kuni 100 % ulatuses, et katta lisakulud, mis tekivad ehitise kultuuriväärtuse säilitamiseks vajalike traditsiooniliste materjalide kasutamisest.

3. Põllumajanduslike tootmishoonete ümberpaigutamine üldistes huvides:

— kuni 100 % tegelikest kuludest, kui ümberpaigutamine tähendab üksnes olemasolevate rajatiste demonteerimist, teisaldamist ja seejärel taaspüstitamist;

— kui ümberpaigutamise tulemusel saab põllumajandustootja kasu kaasaegsematest rajatistest, peab ta katma kulud, mis on seotud asjaomaste rajatiste väärtuse suurenemisega pärast ümberpaigutamist, vähemalt 60 % ulatuses või vähem soodsates piirkondades 50 % ulatuses. Kui abisaaja on noor põllumajandustootja, peab tema osa olema vastavalt vähemalt 55 % või 45 %;

— kui ümberpaigutamisega kaasneb tootmismahu suurenemine, peab abisaaja osa olema vähemalt 60 % tootmismahu suurenemisega seotud kulutustest ja vähem soodsate piirkondade puhul vähemalt 50 %. Kui abisaaja on noor põllumajandustootja, peab tema osa olema vastavalt vähemalt 55 % või 45 %.

4. Kindlustustoetus:

— omavalitsuse antav toetus täiendab kindlustustoetuse riigieelarvest kaasrahastamist kuni 50 % ulatuses kindlustusmakse abikõlblikest kuludest, mis on tehtud vilja- ja puuviljasaagi kindlustamiseks ning karja kindlustamiseks haiguste vastu.

5. Ümberkruntimiseks antav abi:

— kuni 100 % tegelikest õigus- ja haldusmenetluse kuludest.

6. Kvaliteetsete põllumajandustoodete tootmise edendamiseks antav abi:

— kuni 100 % tekkinud tegelikest kuludest; abi antakse subsideeritud teenustena ja see ei tohi hõlmata rahalisi otsemakseid tootjatele.

7. Tehnilise abi andmine:

— kuni 100 % kuludest, mis on seotud hariduse ja koolitusega, kolmandate isikute pakutavate nõustamisteenustega, foorumite, võistluste, näituste ja messide korraldamisega ning trükiste ja veebilehtedega. Abi antakse subsideeritud teenustena ja see ei tohi hõlmata rahalisi otsemakseid tootjatele

Rakendamise kuupäev: September 2007 (või eeskirjade jõustumise kuupäev)

Abikava või üksikabi kestus: Kuni 31.12.2013

Abi eesmärk: VKEde toetamine

Viide määruse (EÜ) nr 1857/2006 artiklitele ja abikõlblikud kulud: Polzela vallas põllumajanduse ja maapiirkondade säilitamiseks ja arendamiseks programmiperioodil 2007–2013 antavat abi käsitlevate eeskirjade projekti II peatükk hõlmab meetmeid, mida käsitatakse riigiabina kooskõlas komisjoni 15. detsembri 2006. aasta määruse (EÜ) nr 1857/2006 (mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001 (ELT L 358, 16.12.2006, lk 3)) järgmiste artiklitega:

artikkel 4: Investeeringud põllumajandusettevõtetesse;

artikkel 5: Traditsiooniliste maastike ja ehitiste säilitamine;

artikkel 6: Põllumajanduslike tootmishoonete ümberpaigutamine üldistes huvides;

artikkel 12: Kindlustustoetus;

artikkel 13: Ümberkruntimiseks antav abi;

artikkel 14: Kvaliteetsete põllumajandustoodete tootmise edendamiseks antav abi;

artikkel 15: Tehnilise abi andmine põllumajandussektoris

Asjaomane sektor/asjaomased sektorid: Põllumajandus

Abi andva ametiasutuse nimi ja aadress:

Občina Polzela Polzela 8 SLO-3313 Polzela

Veebileht: http://www.uradni-list.si/1/ulonline.jsp?urlid=200781&dhid=91480

Muu teave: Vilja- ja puuviljasaagi kindlustamiseks ettenähtud kindlustustoetuse meede hõlmab järgmisi loodusõnnetustega võrreldavaid ebasoodsaid ilmastikutingimusi: kevadkülm, rahe, pikne, pikselöögist põhjustatud tulekahju, tormid ja üleujutused.

Haldusüksuse eeskirjad vastavad määruse (EÜ) nr 1857/2006 nõuetele seoses haldusüksuse võetavate meetmete ja kohaldatavate üldsätetega (abi andmise kord, abi kumuleerumine, läbipaistvus ja abi järelevalve)

Ljubo ŽNIDAR

Vallavanem

Abi number: XA 246/07

Liikmesriik: Madalmaad

Piirkond: Provincie Gelderland

Abikava nimetus või üksiktoetust saava ettevõtte nimi: Subsidieregeling vitaal Gelderland 2007, onderdelen: Losse Kavelruil, Investeringen in landbouwbedrijven (bedrijfsmodernisering), Bedrijfsadvisering

Õiguslik alus: Artikel 11, derde lid, van de Wet Inrichting landelijk gebied.

Subsidieregeling vitaal Gelderland 2007 en het Provinciaal Meerjarenprogramma 2007-2013 Gelderland (PMJP), deel 3: het subsidiekader

Abikavaga ettenähtud aastased kulud: Aastatel 2007–2013: kuni 1 500 000 EUR aastas

Abi suurim osatähtsus: Väikestele ja keskmise suurusega põllumajandusettevõtetele piirkondliku mitmeaastase programmi 2007–2013 raames antava abi osatähtsus või abisumma toetatava valdkonna kohta, kui kõnealused ettevõtted on käesoleva erandist teatamisega hõlmatud:

Piirkondliku mitmeaastase programmi artikkel 2.2.2.1: Väikeste ja keskmise suurusega põllumajandusettevõtete investeeringud uuendustesse ja keskkonda:

Abikõlblikud kulud on seotud kinnisvara ehitamise, omandamise või seadmetega varustamisega, samuti uute masinate ja seadmete, sh arvutitarkvara ostmisega, ning üldkuludega, sh kulud arhitektidele, inseneridele ja nõustajatele.

Abikõlblikud on ainult põllumajandusliku esmatootmisega tegelevad väikesed ja keskmise suurusega põllumajandusettevõtted, mis on majanduslikult elujõulised.

Piirkondliku mitmeaastase programmi artikkel 2.1.1.1: Maatükkide vabatahtlik vahetus:

Abi osatähtsus on 100 % tegelikest notari ja kinnistusameti kuludest, mis on tekkinud maa või maatükkide vahetamise tõttu. Abi antakse organisatsioonidele ja ametiasutustele, kellel kõnealused kulud tekivad. Põllumajandustootja saab sellest abist kaudset kasu, kuna iga vahetamisega on hõlmatud esmatootmisega tegelevate väikeste või keskmise suurusega põllumajandusettevõtete maad.

Piirkondliku mitmeaastase programmi artikkel 2.2.2.2: Väikeste ja keskmise suurusega põllumajandusettevõtete põllumajandusalase nõustamise teenused:

Abikõlblikud on ainult põllumajandusliku esmatootmisega tegelevad väikesed ja keskmise suurusega põllumajandusettevõtted. Abi makstakse loonusena asjaomasele nõustamisteenuse osutajale. Otsemakseid esmatootjale ei tehta. Põllumajandusettevõtted valitakse välja objektiivsete kriteeriumide alusel ning abi ei anta nõustamisteenuste eest, mis kujutavad endast korrapärast või jätkuvat tegevust ning on seotud ettevõtte tavaliste tegevuskuludega

Rakendamise kuupäev: Abikava rakendatakse pärast käesoleva teabe avaldamist Euroopa Liidu Teatajas

Abikava kestus: Kuni 31.12.2013

Abi eesmärk: Piirkondliku mitmeaastase põllumajandusvaldkonda kuuluva programmi põhiline eesmärk on tagada põllumajandussektori elujõulisus, sealhulgas:

tulevikku suunatud konkurentsivõimeline põllumajandus kui maapiirkondade majandusmootor;

säästlik põllumajandus, mis tagab pinnase, vee, õhu ja muude loodusvarade säästliku kasutamise ja on majanduslikult elujõuline.

Täpsemalt võib eesmärke iga artikli raames kirjeldada järgmiselt:

Artikkel 2.1.1.1: Maatükkide vabatahtlik vahetus

Ümberkruntimisega parandatakse maapiirkondade kruntimist kooskõlas funktsioonidega, mis neil on piirkondliku planeeringu kohaselt. Põhiliselt tehakse seda maade vahetamise kaudu, mis on võimalik käesoleva artikli alusel.

Artikkel 2.2.2.1: Investeeringud põllumajandusettevõtetesse

Käesoleva artikli eesmärk on stimuleerida ettevõtte arendamisse ja renoveerimisse investeerimist, et suurendada tootmise tõhusust, toota uusi või paremaid tooteid ja/või suurendada tootmiseprotsesside ja toodete kvaliteeti ja säästlikkust. See aitab luua konkurentsivõimelisema, säästlikuma ja elujõulisema põllumajanduse: st põllumajanduse, mis võimaldab korralike töötingimustega ettevõttel saada küllaldast sissetulekut ja vastab ühiskonna ootustele (keskkonna, loomade heaolu ja tervise, hügieeninõuete ja (agro-)bioloogilise mitmekesisuse seisukohast).

Artikkel 2.2.2.2: Põllumajandusalase nõustamise teenused

Käesoleva artikli eesmärk on võimaldada põllumajandustootjatel saada tulevikule orienteeritud nõustamisteenuseid, mis on seotud ettevõtte säästva arendamise võimalustega

Asjaomane sektor/asjaomased sektorid: Käesolev kava hõlmab väikesi ja keskmise suurusega põllumajandusettevõtteid (nii maaharimine kui ka loomakasvatus). Hõlmatud on ainult põllumajandusliku esmatootmisega tegelevad põllumajandusettevõtted

Abi andva ametiasutuse nimi ja aadress:

Provincie Gelderland Dienst REW/EU Programmasecretariaat Postbus 9090 6800 GX Arnhem Nederland

Veebileht: www.gelderland.nl

projecten> projectprogramma's> platteland (ILG)> deel 3 PMJP, subsidiekaders 2e herziening

Muu teave: Põllumajandusliku tootmisega tegelevatele väikestele ja keskmise suurusega põllumajandusettevõtetele antakse abi piirkondliku mitmeaastase programmi 3. osa järgmiste artiklite alusel:

Artikkel 2.1.1.1 Maatükkide vabatahtlik vahetus

Artikkel 2.2.2.1 Investeeringud põllumajandusettevõtetesse (ettevõtte kaasajastamine)

Artikkel 2.2.2.2 Põllumajandusalase nõustamise teenused.

Abitaotlusi võivad esitada väikesed ja keskmise suurusega põllumajandusettevõtted, mis vastavad määruse (EÜ) nr 1857/2006 artiklite 4, 13 või artikli 15 lõike 2 punkti c nõuetele.

Kui eespool märgitud artiklite alusel on abikõlblikud muud põllumajandusettevõtted ja/või üksused, teavitatakse komisjoni neist eraldi, kooskõlas kohaldatavate eeskirjadega (näiteks komisjoni 15. detsembri 2006. aasta määrus (EÜ) nr 1998/2006, milles käsitletakse asutamislepingu artiklite 87 ja 88 kohaldamist vähese tähtsusega abi suhtes, ühenduse raamistik teadus- ja arendustegevuseks antava riigiabi suhtes, ning komisjoni määrus (EÜ) nr 68/2001, mis käsitleb EÜ asutamislepingu artiklite 87 ja 88 kohaldamist koolitusabi suhtes)

Abi number: XA 247/07

Liikmesriik: Sloveenia Vabariik

Piirkond: Območje občine Preddvor

Abikava nimetus või üksikabi saava ettevõtja nimi: Podpore programom razvoja kmetijstva in podeželja v občini Preddvor 2007–2013

Õiguslik alus: Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini (II. Poglavje)

Abikavaga ettenähtud aastased kulud või ettevõtjale antava üksikabi üldsumma:

2007: 8 700 EUR

2008: 8 874 EUR

2009: 9 052 EUR

2010: 9 233 EUR

2011: 9 417 EUR

2012: 9 606 EUR

2013: 9 798 EUR

Abi suurim osatähtsus:

1. Investeerimine põllumajandusettevõtetesse esmatootmiseks:

— kuni 50 % abikõlblikest kuludest vähemsoodsates piirkondades ja kuni 40 % abikõlblikest kuludest investeerimiseks muudesse piirkondadesse.

Selle abikava eesmärk on investeerida põllumajandusettevõtete funktsiooni taastamisse, osta põllumajandustootmiseks vajalikku varustust, investeerida püsikultuuridesse, parandada põllumaa kvaliteeti ning hooldada karjamaid.

2. Traditsiooniliste ehitiste säilitamine:

— kuni 100 % abikõlblikest kuludest tootmisega mitteseotud objektide säilitamiseks;

— kuni 75 % abikõlblikest kuludest investeerimiseks tootmisrajatistesse vähemsoodsates piirkondades ja kuni 60 % muudes piirkondades, tingimusel et kõnealused investeeringud ei suurenda muudes piirkondades asuvate põllumajandusettevõtete tootmispotentsiaali.

3. Kindlustustoetus:

— omavalitsuse antav toetus täiendab kindlustustoetuse kaasrahastamist riigieelarvest kuni 50 % ulatuses kindlustusmaksete abikõlblikest kuludest, mis on tehtud saagi kindlustamiseks ning karja kindlustamiseks haiguste vastu.

4. Ümberkruntimiseks antav abi:

— kuni 50 % õigus- ja haldusmenetluse tegelikest kuludest.

5. Tehnilise abi andmine põllumajandussektoris:

— kuni 100 % abikõlblikest kuludest, mis on seotud põllumajandustootjate hariduse ja koolitusega, nõustamisteenustega, nõupidamiste, võistluste, näituste ja messide korraldamisega, teabe avaldamisega trükistes, kataloogides ja veebisaitidel ning põllumajandustootjate asendamisteenuse rahastamisega. Abi antakse subsideeritud teenustena ja see ei hõlma rahalisi otsemakseid tootjatele

Rakendamise kuupäev: September 2007 (või asjaomaste eeskirjade jõustumise kuupäev)

Abikava või üksikabi kestus: Kuni 31.12.2013

Abi eesmärk: Toetada VKEsid

Viide määruse (EÜ) nr 1857/2006 asjaomastele artiklitele seoses abikõlblike kuludega: Preddvori vallas põllumajanduse, metsanduse ja maapiirkondade säilitamiseks ja arendamiseks antavat abi käsitlevate eeskirjade eelnõu II peatükk hõlmab meetmeid, mida loetakse riigiabiks kooskõlas komisjoni 15. detsembri 2006. aasta määruse (EÜ) nr 1857/2006 (mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001 (ELT L 358, 16.12.2006, lk 3)) järgmiste artiklitega:

artikkel 4: Investeeringud põllumajandusettevõtetesse;

artikkel 5: Traditsiooniliste maastike ja ehitiste säilitamine;

artikkel 12: Kindlustustoetus;

artikkel 13: Ümberkruntimiseks antav abi;

artikkel 15: Tehnilise abi andmine põllumajandussektoris

Asjaomane sektor/asjaomased sektorid: Põllumajandus

Abi andva ametiasutuse nimi ja aadress:

Občina Preddvor Dvorski trg 10 SLO-4205 Preddvor

Veebileht: http://www.preddvor.si/uradno_glasilo/objave2007/052007.pdf

Muu teave: Vilja- ja puuviljasaagi kindlustamiseks ettenähtud kindlustustoetuse meede hõlmab järgmisi loodusõnnetustega võrreldavaid ebasoodsaid ilmastikutingimusi: kevadkülm, rahe, pikne, pikselöögist põhjustatud tulekahju, tormid ja üleujutused.

Kõnealused Preddvori valla eeskirjad vastavad määruse (EÜ) nr 1857/2006 nõuetele haldusüksuse võetavate meetmete ja rakendatavate üldsätete osas (abi andmise kord, abi kumuleerumine, läbipaistvus ja abi järelevalve)

Miran ZADNIKAR

Preddvori vallavanem

Abi number: XA 290/07

Liikmesriik: Ühendkuningriik

Piirkond: Wales

Abikava nimetus või üksiktoetust saava ettevõtte nimi: Light Lamb Welfare Disposal Scheme

Õiguslik alus: Section 1 of the Welsh Development Agency Act 1975 and sections 70 and 71 of the Government of Wales Act 2006

Kavas ettenähtud aastased kulutused või ettevõttele antud üksiktoetuse üldsumma: Kestvus: Oktoober 2007 kuni jaanuar 2008

Kulutused: Alla 10 000 000 GBP

Abi suurim osatähtsus: Asjaomane abi piirdub kahjudega, mille on põhjustanud haigused, mille puhang on riigiasutustes ametlikult registreeritud, ning ei ületa 100 % kava nõuetega seotud kuludest

Rakendamise kuupäev:

Kava või üksiktoetuse kestus: Kava kestus on 10 nädalat ja see lõpeb 4.1.2008

Abi eesmärk: „Light Lamb Welfare Disposal Scheme” abikava avatakse Walesi põllumajandustootjatele, kel on probleeme loomade heaoluga ekspordipiirangute tõttu, mis kehtestati pärast Ühendkuningriigis aset leidnud suu- ja sõrataudi puhangut. Tootjad vastutavad abikõlblike loomade (kerged talled, kelle eluskaal on 25 kg või alla selle) transportimise eest kogumiskeskustesse. Operaatorid maksavad 15 Suurbritannia naelsterlingit abikõlbliku looma kohta. Loomad ei jõua inimese toiduahelasse. Pärast tapmist transporditakse rümbad hilisemaks kõrvaldamiseks. Asjaomaseid teenuseid osutatakse konkureeriva pakkumise teel Walesi valitsuse (Welsh Assembly Government) nimel. See vastab EL määruse (EÜ) nr 1857/2006 artiklile 10, mille kohaselt abi peab piirduma kahjude hüvitamisega, mille on põhjustanud haigused, mille puhang on riigiasutustes ametlikult registreeritud

Abikõlblikud kulud: „Light Lamb Welfare Disposal Scheme” abikava kohaselt makstakse kogumiskeskuste operaatoritele kokku 15 GBP abikõlbliku looma kohta. Lisaks makstakse ettevõtjatele teenuste eest, mis hõlmavad kogumist, tapmist, transporti, kahjutustamist ja põletamist; kõnealused kulud määratakse kindlaks vähempakkumise kaudu. See vastab EL määruse (EÜ) nr 1857/2006 artiklile 10, mille kohaselt abi brutoosatähtsus ei tohi ületada 100 % ja abi on ette nähtud selleks, et kompenseerida karantiinikohustuste tõttu saamata jäänud tulusid

Asjaomane majandusharu (asjaomased majandusharud): Kava kohaldatakse Walesi põllumajandustööstuse kergete tallede sektoris

Abi andva ametiasutuse nimi ja aadress:

Welsh Assembly Government Cathays Park Cardiff CF10 3NQ United Kingdom

Kontaktisikud: Rory O'Sullivan

Tel. (44) 292 80 13 32

e-mail: rory.o'sullivan@wales.gsi.gov.uk

Veebileht: Kava üksikasjad on kättesaadavad alljärgneval aadressil:

http://new.wales.gov.uk/topics/environmentcountryside/countryside_policy/farming/light_lamb_disp_scheme/?lang=en

Ühendkuningriigi pädeva asutuse — keskkonna-, toidu- ja maaeluministeeriumi (Department for Environment, Food and Rural Affairs) nimel alla kirjutanud ja kuupäeva märkinud:

Neil MARR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Abi number: XA 291/07

Liikmesriik: Ühendkuningriik

Piirkond: England

Abikava nimetus või üksiktoetust saava ettevõtte nimi: Foot and Mouth Disease Hill Farm Scheme

Õiguslik alus: Section 8 (Miscellaneous Provisions) Agriculture Act 1963

Kavas ettenähtud aastased kulutused või ettevõttele antud üksiktoetuse üldsumma: Aasta: 23. oktoober 2007 kuni 31. märts 2008

Kulutused: 10 000 000 GBP

Abi suurim osatähtsus: Kava raames on abi suurimaks osatähtsuseks 100 %. Abi piirdub nende kahjude hüvitamisega, mille on põhjustanud haigused, mille puhang on riigiasutustes ametlikult registreeritud, eriti seoses nende kahjude hüvitamisega, mis on tingitud karantiinikohustustest

Rakendamise kuupäev:

Kava või üksiktoetuse kestus: Kavaga pakutakse ühekordset toetust neile mägifarmide põllumajandustootjatele, kes vastavad abi saamise tingimustele. Maksete suurus arvestatakse ja maksed tehakse enne 31. märtsi 2008

Abi eesmärk: Aidata väikeseid ja keskmise suurusega, laiaulatusliku lambakasvatuse ja veiseliha tootmisega tegelevate mägifarmide põllumajandustootjaid Inglismaal, kes on suu- ja sõrataudi tõttu kehtestatud riigisiseste liikumis- ja ekspordipiirangute tõttu olnud eriti ebasoodsas olukorras. Asjaomased põllumajandustootjad sõltuvad suuresti lammaste liikumisest — sügisesest kariloomade müügist ja ekspordist, kust nad saavad olulise osa oma aastasissetulekust, ning nende rahavood on suuresti kannatanud.

Kõnealune eesmärk vastab määruse (EÜ) nr 1857/2006 artikli 10 punkti 2 alapunkti a alapunktile ii, millele vastavalt makstakse abi karantiinikohustuse tõttu saamatajäänud tulu eest haiguste puhul, mille puhang on riigiasutustes ametlikult registreeritud.

Abikõlblikud kulud: Alates 3. augustist on vastavalt meie hinnangule loomakasvatussektori majanduslikud kulud, mis on tingitud suu- ja sõrataudist, 103 miljonit GBP ning prognoositakse selle jätkuvat kasvu. Kõnealuse kava kogusumma on 10 miljonit GBP ning üksikmaksed neile talupidajatele, kes vastavad abi saamise tingimustele, arvutatakse võrdeliselt nende ettevõtte suurusega.

Kõnealuse kava eesmärgid vastavad määruse (EÜ) nr 1857/2006 artiklile 10, milles märgitakse, et abi koguosatähtsus ei tohi ületada 100 % ja abi on ettenähtud selleks, et kompenseerida karantiinikohustuse tõttu saamata jäänud tulusid

Asjaomane majandusharu (asjaomased majandusharud): Kava rakendatakse Inglismaa põllumajandustööstuses mägipiirkondade loomakasvatussektoris väikeste ja keskmise suurusega ettevõtetele, kes on 2007. aastal saanud makse Inglismaa vähemsoodsate piirkondade kava alusel (Mägifarmide toetus 2007)

Abi andva ametiasutuse nimi ja aadress:

Department for Environment, Food and Rural Affairs Nobel House 17 Smith Square London SW1P 3JR United Kingdom

Veebileht: http://www.defra.gov.uk/animalh/diseases/fmd/movements/hillfarmers.htm

Ühendkuningriigi pädeva asutuse — keskkonna-, toidu- ja maaeluministeeriumi (Department for Environment, Food and Rural Affairs) nimel alla kirjutanud ja kuupäeva märkinud:

Neil MARR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom